|  |
| --- |
|  |
| **REPUBLIKA HRVATSKA**  **ZAGREBAČKA ŽUPANIJA**  **GRAD VELIKA GORICA**  **GRADSKO IZBORNO POVJERENSTVO** |

**Klasa: 012-02/23-06/01**

**Urbroj: 238-31-01-2023-6**

**Velika Gorica, 9. ožujka 2023.**

Na temelju članka 22. Odluke o izboru članova vijeća jedinica mjesne samouprave i o izbornim jedinicama (Službeni glasnik Grada Velike Gorice br. 1/13.), Gradsko izborno povjerenstvo Grada Velike Gorice propisuje

**OBVEZATNE UPUTE BROJ MS -VI**

**O NAČINU UREĐENJA BIRAČKOG MJESTA**

1. U prostoriji u kojoj će se glasovati (biračko mjesto) mogu se isticati državni simboli u skladu s Ustavom Republike Hrvatske i Zakonom o grbu, zastavi i himni Republike Hrvatske, zastavi i lenti Predsjednika Republike Hrvatske te obilježja Grada u skladu s njegovim Statutom.
2. Ispred biračkog mjesta i u njegovoj neposrednoj blizini zabranjuje se svaka izborna promidžba te nije dopušteno na bilo koji način navoditi birače kako glasovati (dijeljenjem promidžbenih letaka, isticanjem plakata, održavanjem promidžbenih skupova i govora, davanjem intervjua odnosno izjava i sl.).
3. Članovi biračkog odbora provjerit će je li sav promidžbeni materijal vezan uz izbornu promidžbu uklonjen s biračkog mjesta i iz njegove neposredne blizine (u krugu od oko 50 metara). Ako promidžbeni materijal nije uklonjen s biračkog mjesta i iz njegove neposredne blizine, članovi biračkog odbora će isti ukloniti.
4. Biračko mjesto mora se urediti i opremiti na način da se osigura tajnost glasovanja paravanima ili sličnim sredstvima tako da nitko u prostoriji ne može vidjeti kako je birač popunio glasački listić.
5. Birački odbor dužan je neposredno prije otvaranja biračkog mjesta, na biračkom mjestu vidljivo istaknuti oglas sa svim prihvaćenim kandidacijskim listama i zbirnom listom kandidacijskih lista za izbor članova vijeća jedinica mjesne samouprave i obavijest o adresi (mjestu) gdje birači mogu ishoditi potvrdu za glasovanje.
6. Članovi biračkog odbora dužni su na prednju stranu svake glasačke kutije vidljivo istaknuti glasački listić kakav se ubacuje u tu glasačku kutiju.
7. Ovisno o epidemiološkoj situaciji u vrijeme održavanja izbora, Povjerenstvo za izbor članova vijeća jedinica mjesne samouprave donijet će posebnu tehničku uputu vezanu uz uređenje biračkog mjesta i postupanja biračkog odbora i birača na biračkom mjestu.
8. Ove Obvezatne upute stupaju na snagu danom donošenja i bit će objavljene u Službenom glasniku Grada Velike Gorice.

### **PREDSJEDNICA**

**Branka Deranja Trajbar, dipl.iur., v.r.**